Privreda

Privreda kao pojam opisuje sve ustanove i ljudske postupke sa ciljem, u svijetu postojeće i od čovjeka sačinjene resurse da koriste, da bi održanje i sigurnost života ljudima garantovali i potpomogli, u svrhu zadovoljenja njihovih materijalnih i nematerijalnih potreba.

Ljudske potrebe mogu se podjeliti na tri oblasti, čiji redoslijed predstavlja prioritetnu podjelu resursa:

Egzistencijalne potrebe obuhvataju između ostalog potrebe za hranom, pićem, stambenim prostorom i sigurnosti.
Osnovne potrebe obuhvataju potrebe za zdravljem, okolišem, odjećom i sličnim.
Luksuzne potrebe se međutim ne mogu generalno definisati. To zavisi od stanja u kojem se neko društvo nalazi. Tako se naprimjer, u modernom zapadnom društvu, internacionalni mobilitet već vidi kao osnovna potreba, dok u drugim društvima spada u luksuzne potrebe (različiti životni standardi).

Privreda predstavlja sve ljudske djelatnosti kojima čovjek osigurava sredstva za život.

Proizvodne privredne djelatnosti – su one djelatnosti kojima se proizvode materijalna dobra (poljoprivreda, rudarstvo, industrija i proizvodno zanatstvo).
Neproizvodne privredne djelatnosti – proizvedena materijalna dobra dostavljaju se potrošaču ili se vrše neke usluge (saobraćaj, trgovina, turizam, uslužno zanatstvo)
 Proizvodne privredne djelatnosti

Poljoprivreda – proizvodi hranu i sirovine za proizvodnju odjeće, obuće, namještaja i druge sirovine.

Grane poljoprivrede:
ratarstvo (zemljoradnja),
stočarstvo,
ribolov i
šumarstvo.

Energetika – je privredna djelatnost koja proučava, istražuje i iskorištava izvore energije.
Rudarstvo – je privredna djelatnost koja se bavi pronalaženjem i vađenjem (eksploatacijom) ruda i drugih minerala.
Industrija – je privredna djelatnost kojom se uz pomoć mašina prerađuju rude i sirovine u cilju dobijanja gotovih ili polugotovih proizvoda.

Industrija se dijeli na: tešku i lahku.
Teška industrija– crna i obojena metalurgija, metaloprerađivačka, mašinska i bazna hemijska idustrija.
Lahka industrija – tekstilna, drvna i prehrambena.
Zanatstvo – tu se proizvodi dobijaju uglavnom ručnim putem ili uz veoma malu upotrebu mašina.

 Neproizvodne privredne djelatnosti

Saobraćaj – je privredna djelatnost koja se bavi prevozom materijalnih dobara, ljudi i informacija.
Dijeli se na: kopneni, vodeni i zračni.
Trgovina – je privredna djelatnost koja se bavi prodajom i kupovinom robe na tržištu.
Turizam – je vrsta privredne djelatnosti u kojoj ljudi privremeno borave izvan mjesta svog stalnog mjesta boravka u cilju odmora, razonode, liječenja, obilaska kulturno-historijskih ili prirodnih znamenitosti.

 Također pogledajte 
 Komunalna privreda
 Vanjski linkovi 

Kategorija:Privreda